พยานแฉ นํ้าอุ่น มอม ลัลลาเบล
เจ้าตัว-ซวยซ้ำ ในเลือดเจอเค เช็กแก๊งปาร์ตี้,ผลตรวจเลือด น้ำอุ่น พริตตี้บอยคลอดแล้ว พบยาเคและสารเคลนบิวเตอรอลใช้เร่งกล้ามเนื้อ แต่เป็นสารต้องห้ามในประเทศไทย พล.ต.ต.สัมฤทธิ์ ตงเต๊า ผบก.น.8 ขอเวลา 48 ชม. เพื่อสอบสวนให้รัดกุม เพราะมีการกระทำความผิดหลายข้อหา รอพยานปากเอกอีกคนที่อยู่ในงานวันลัลลาเบลเสียชีวิต ตอนนี้อยู่ต่างจังหวัด เข้าให้การเมื่อไหร่ทุกอย่างจะชัดเจน ,พริตตี้สาวอีกคนโผล่แฉ วันก่อนลัลลาเบลเสียชีวิต เห็นน้ำอุ่นอุ้มพริตตี้สาวที่อยู่ในสภาพเมาแประไปขึ้นรถกลับคอนโด พยายามห้ามแล้วแต่ถูกพวกที่อยู่ในบ้านด่าและจะทำร้ายเหมือนรู้กัน ยันเห็นคนในงานเสพยาเคเข้าจมูกด้วย พฐ.กลับไปตรวจบ้านจัดปาร์ตี้และคอนโดฯเกิดเหตุอย่างละเอียดอีกครั้ง หาหลักฐานมัดตัวผู้ต้องหา,กรณีพบศพ น.ส.ธิติมา นรพันธ์พิพัฒน์ อายุ 25 ปี หรือลัลลาเบล พริตตี้สาวบนโซฟาล็อบบี้คอนโดฯหรูแห่งหนึ่งย่านราชพฤกษ์ จากการสืบสวนสอบสวนพบว่า ผู้ตายรับจ้างไปชงเหล้าเอนเตอร์เทนผู้ว่าจ้างที่บ้านหลังหนึ่งย่าน อ.บางบัวทอง จ.นนทบุรี หลังจากนั้นนายรัชเดช หรือน้ำอุ่น วงศ์ทะบุตร อายุ 24 ปี หนุ่มพริตตี้บอย ที่พักอยู่ที่คอนโดฯเกิดเหตุ เป็นคนอยู่กับผู้เสียชีวิตเป็นคนสุดท้าย รับสารภาพว่า พาผู้ตายที่อยู่ในสภาพเมาไม่ได้สติกลับมาที่ห้อง แล้วพาผู้ตายมานอนเสียชีวิตอยู่ที่ล็อบบี้แล้วหนีกลับขึ้นห้องเพราะกลัวแฟนและญาติผู้ตายทำร้าย แต่ปฏิเสธว่าไม่ได้มีเพศสัมพันธ์กับผู้ตาย จากการตรวจสอบพบว่า น.ส.ธิติมาเสียชีวิตจากหัวใจล้มเหลว ช่องคลอดฉีกขาด และมีสารคัดหลั่งตกค้าง อยู่ระหว่างตรวจสอบว่า ในร่างกายมีสารเสพติดหรือสารพิษอะไรอีกหรือไม่ตามที่เสนอข่าวไปแล้วนั้น,ความคืบหน้าจาก สน.บุคคโล เมื่อเวลา 11.00 น. วันที่ 20 ก.ย. พล.ต.ต.สัมฤทธิ์ ตงเต๊า ผบก.น.8 พ.ต.อ.กฤษณะ พัฒนเจริญ รองโฆษกสำนักงานตำรวจแห่งชาติ (ตร.) พ.ต.อ.มานพ สุคนธนพัฒน์ รอง ผบก.น.8 พ.ต.อ.พยงค์ เอี่ยมสกุล ผกก.สน.บุคคโล และ พ.ต.ท.ปิโยรส กัณหะสิริ รอง ผกก.สส.สน.บุคคโล พร้อมพนักงานสอบสวนและชุดสืบสวน ร่วมประชุมติดตามความคืบหน้าของคดี พ.ต.อ.กฤษณะกล่าวว่า ฝากไปยังญาติ ครอบครัวและเพื่อนผู้เสียชีวิต ให้มั่นใจการทำงานของเจ้าหน้าที่ตำรวจ เพราะ พล.ต.อ.จักรทิพย์ ชัยจินดา ผบ.ตร.สั่งให้สืบสวนสอบสวนทั้งหมดตามขั้นตอน ต้องทำงานแข่งกับเวลานับแต่ทราบเหตุเมื่อวันที่ 16 ก.ย. แต่ไม่ได้เร่งรัดการทำงานของพนักงานสอบสวนหรือการตรวจสอบต่างๆ เวลานี้ยังไม่อยากให้มองว่า มีผู้ใดเป็นผู้ต้องสงสัย เพราะจะเป็นการโยนหินถามทางจนสร้างแรงกดดันกับทุกฝ่าย ผบก.น.8 ให้คำมั่นว่าภายใน 48 ชม. ต้องมีความชัดเจนในคดี ถึงเวลานั้นจะแจ้งรายละเอียดต่างๆ ทั้งการออกหมายจับและแจ้งข้อกล่าวหาผู้ใดบ้าง แต่ต้องรอความชัดเจนมากกว่านี้,พล.ต.ต.สัมฤทธิ์ ตงเต๊า กล่าวว่า การสอบปากคำพยานในงานปาร์ตี้รวม 10 คน แบ่งเป็นผู้ชาย 6 คน ผู้หญิง 4 คน เป็นคู่สามีภรรยา 2 คู่ พริตตี้สาว 2 คน และพริตตี้บอย 1 คน ขณะนี้ยังไม่สามารถติดต่อพยานสำคัญอีก 1 คนได้เนื่องจากอยู่ต่างจังหวัด ทุกคนให้การไปในทางเดียวกัน รอแค่สอบปากคำพริตตี้คนที่เหลือ น่าจะได้ข้อมูลเพิ่มอีกเยอะ ส่วนเรื่องหมายจับที่เป็นข่าวไปก่อนหน้านี้เชื่อว่าสื่อคงเข้าใจผิด เพราะตำรวจยังไม่ได้ออกหมายจับ เนื่องจากความผิดที่เกิดขึ้นมีหลายกรรม แต่ประเด็นสำคัญตอนนี้คือ สาเหตุการตายของเบลว่าเกิดจากหัวใจวายหรือยา หรือดื่มสุราเกินขนาด ต้องรอผลนิติวิทยาศาสตร์ยืนยัน ถ้าทราบแน่ชัดจะแจ้งข้อหาได้ชัดเจน หากออกหมายจับโดยปราศจากหลักฐานคงตอบคำถามสังคมยาก เมื่อคดีไปถึงชั้นศาลคนผิดอาจหลุดคดีเพราะข้อหาที่แจ้งไม่ตรงกับการกระทำผิด,ยืนยันว่า วันนี้ยังไม่ออกหมายจับแน่นอน ส่วนเรื่องยาต่างๆที่พบในกระเป๋าของน้ำอุ่น พนักงานสอบสวนตรวจสอบพบครั้งแรกในคอนโดฯที่เกิดเหตุ ภายในมีถุงยางอนามัย และมียากระตุ้นอารมณ์ประเภทไวอากร้า แต่ยังไม่ยืนยันว่า พบยาเสียสาวหรือจีเอชบีหรือไม่ ตอนนี้ยังต้องสอบผู้ต้องสงสัยอย่างต่อเนื่องในบางประเด็นที่ให้การไม่เหมือนเดิม ขณะเดียวกันยังต้องตรวจสอบเส้นทางการเงินเจ้าของบ้านที่จัดปาร์ตี้ ยังมีข้อซักถามเพิ่มเติม ขณะนี้เจ้าหน้าที่ปล่อยตัวนายน้ำอุ่นไปแล้วแต่ยังติดต่อได้อยู่ ยังไม่มีพฤติกรรมหลบหนี ส่วนการตรวจพิสูจน์รายละเอียดเชิงลึก ต้องตัดชิ้นเนื้อตรวจพิสูจน์ในห้องแล็บรอสัปดาห์หน้า เนื่องจากนักวิทยาศาสตร์ไปอบรมเรื่องพิษวิทยาทั้งคณะ ประเด็นเรื่องสารคัดหลั่งที่นำเสนอไปก่อนหน้านี้ ยังไม่ทราบว่าเป็นของผู้ใด การตรวจเทียบเคียงดีเอ็นเอของผู้ต้องสงสัยต้องใช้เวลาอีก 15 วัน อาจเป็นของผู้ตายเองก็ได้ ผบก.น.8 กล่าว,ต่อมา น.ส.คริส (นามสมมติ) เดินทางมาที่ สน.บุคคโล เพื่อให้ข้อมูลพนักงานสอบสวนและฝ่ายสืบสวนว่า ตนเข้าไปงานปาร์ตี้บ้านหลังดังกล่าวเมื่อดึกวันที่ 14 ก.ย. ต่อเช้าวันที่ 15 ก.ย. มีคนชื่อนายคิวเป็นตนติดต่อ เมื่อไปถึงงานพบมีคนอยู่จำนวนหนึ่งกำลังนั่งดื่มเหล้ากัน เปิดไฟแบบสลัวๆ ส่วนนายคิวนั่งหลับทั้งๆที่ในงานเปิดเพลงดังมาก นายน้ำอุ่นที่อยู่ในงานด้วยเข้ามาตีสนิทและชวนกินเหล้าเป็นช็อต พูดว่าสนใจขอไอดีไลน์ (ID LINE) และขอถ่ายรูป แต่ตนไม่ได้คิดอะไรเพราะมาทำงาน ปกติมีคนมาขอถ่ายรูปด้วยอยู่แล้ว ในงานหลายคนพยายามให้ตนกินเหล้าช็อต ตนก็กิน แต่บ้วนลงแก้วโค้ก ทำให้ไม่เมา วันนั้นถ้าตนชอบนายน้ำอุ่นอาจจะไม่มีชีวิตอยู่ก็ได้,พริตตี้สาวเผยอีกว่า ในงานเห็นมีพริตตี้อยู่ในงานแล้ว 1 คน สักพักกลับไปเพราะหมดเวลาทำงาน พอใกล้ถึงเวลาที่ตนหมดชั่วโมงจะกลับ นายน้ำอุ่นเดินมาหาบอกว่า อย่าเพิ่งรีบกลับให้อยู่ต่อ แต่ตนปฏิเสธ แต่เห็นว่ามีพริตตี้มาอีกคน อยู่ในสภาพเมามากเดินแทบไม่ไหว จึงเดินเข้าไปดูน้องเพราะเป็นห่วงคนทำงานแบบเดียวกัน แต่ทุกคนในงานบอกให้ตนไปห่างๆ นายน้ำอุ่นบอกว่า ตนจะดูแลเอง ก่อนอุ้มผู้หญิงคนนั้นขึ้นรถไป ตนพยายามจะสอบถามว่า เอาน้องไปไหน นายน้ำอุ่นบอกว่า เอาไปนอน ไปดูแลเอง ไม่ต้องยุ่ง แต่ตนยังพยายามห้าม ก่อนคนในบ้านพากันมาด่าตนว่าไปยุ่งอะไรกับเขา และยังพยายามทำร้าย,ขณะที่น้ำอุ่นอุ้มน้องคนนั้นออกไปจากงาน คนในบ้านไม่มีใครห้ามปรามเลย เหมือนเป็นเรื่องปกติ ฉันยังสังเกตเห็นยาเคจำนวนหนึ่งอยู่ในบ้านใกล้แก้วเหล้า ฉันทำงานแบบนี้เห็นอยู่เป็นประจำแต่ไม่ได้เสพ ยาเคอยู่ในถุงซิปพลาสติกใส เห็นคนภายในงานสูดเข้าจมูก แต่จำไม่ได้ว่าเป็นใครบ้างเพราะข้างในไฟสลัว เปิดเพลงเสียงดัง พอหมดเวลารีบเดินทางกลับบ้านอย่างปลอดภัย ต่อมาเห็นข่าวและจำนายน้ำอุ่นได้ พยายามชวนคุยทางไลน์หลอกถามว่า เกิดอะไรขึ้น แต่ไม่ได้รับคำตอบ ที่ต้องออกมาให้ข้อมูลกับตำรวจเพราะรู้สึกสงสารลัลลาเบล ผู้หญิงร่วมอาชีพที่ถูกกระทำแบบนี้ พริตตี้สาวกล่าว,มีรายงานข่าวแจ้งว่า ผลการตรวจเลือดของนายรัชเดชจากสถาบันนิติเวชวิทยาโรงพยาบาลตำรวจส่งถึงมือพนักงานสอบสวนแล้ว พบสารเสพติดเคตามีนและสารเคลนบิวเตอรอล หรือสารเร่งรัดกล้ามเนื้อ พบอยู่ในอาหารเสริมผิดกฎหมาย เป็นสารต้องห้ามอันตรายห้ามนำเข้ามาหลายปีแล้ว ผลจากการตรวจพบสารเสพติด จะเป็นประเด็นในการสอบสวนนายรัชเดชถึงแหล่งที่มาและสถานที่เสพยา ด้วย ขณะนี้เจ้าหน้าที่ประสานเจ้าหน้าที่กองพิสูจน์หลักฐาน (พฐ.) ร่วมตรวจหาหลักฐานในบ้านที่จัด ปาร์ตี้และคอนโดฯที่เกิดเหตุเพิ่มเติมแล้ว พนักงานสอบสวนยังต้องการให้พริตตี้ผู้เสียหายรายอื่นเข้าแจ้งความร้องทุกข์ด้วย,เมื่อเวลา 15.00 น. พ.ต.อ.สิรภพ อนุศิริ ผกก.สภ.บางบัวทอง จ.นนทุบรี สั่งให้ชุดสืบสวนนำตัวนายนที สถิตพงษ์สถาพร อายุ 33 ปี เจ้าของบ้าน นายชัยพล พรรณา อายุ 29 ปี และ น.ส.พิกุลทอง บุญตา อายุ 24 ปี เดินทางไปที่บ้านเลขที่ 100/291 หมู่บ้านพฤกษา 3 ริมคลอง 3 หมู่ 5 ต.บางคูรัด ซอย 9 ต.บางรัด อ.บางบัวทอง บ้านที่จัดงานปาร์ตี้ พร้อมตรวจสารเสพติดทั้ง 3 คนแต่ไม่พบ จากนั้น พ.ต.อ.สิรภพ พ.ต.ท.สมุทร เกตุยา รอง ผกก. (สอบสวน) นำเจ้าหน้าที่วิทยาการและชุดสืบสวนเข้าตรวจห้องที่จัดปาร์ตี้ พร้อมทั้งจำลองเหตุการณ์ พ.ต.อ.สิรภพกล่าวว่า หลังทราบว่ามีการจัดปาร์ตี้ที่บ้านหลังดังกล่าว เชิญเจ้าของบ้านและผู้ที่อยู่ในเหตุการณ์มาสอบถามว่าเป็นมาอย่างไร ทราบว่า วันเกิดเหตุจ้างน้องลัลลาเบลมาดูแลชงเหล้าราคา 3,000 บาท จากนั้นนายน้ำอุ่นตามมาร่วมงานด้วยก่อนพาน้องลัลลาเบลกลับไปเวลา 17.00 น. หลังจากนั้นน้องเดียร์พริตตี้อีกคนมาที่งานเวลา 22.00 น.เจ้าหน้าที่วิทยาการเก็บดีเอ็นเอในห้องนอนที่น้องเดียร์พริตตี้อีกคนระบุในข่าวว่านอนเปลือยกายไม่ได้สติอยู่ในห้อง ขณะที่นายนทีเจ้าของบ้านไม่ยืนยันว่าในปาร์ตี้มีการอัพยาหรือมอมยาใดๆทั้งสิ้น
ผลตรวจเลือด น้ำอุ่น พริตตี้บอยคลอดแล้ว พบยาเคและสารเคลนบิวเตอรอลใช้เร่งกล้ามเนื้อ แต่เป็นสารต้องห้ามในประเทศไทย พล.ต.ต.สัมฤทธิ์ ตงเต๊า ผบก.น.8 ขอเวลา 48 ชม. เพื่อสอบสวนให้รัดกุม
พริตตี้ตาย,ลัลลาเบล,น้ำอุ่น,ปาร์ตี้,บางบัวทอง,ธิติมา นรพันธ์พิพัฒน์,ข่าวหน้า1